སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་མཛད་འཕྲིན་རྒྱས་དང་རྒྱས་བཞིན་པ་དང་།གཞིས་ལུས་བོད་མི་རྣམས་ཀྱི་བློ་བརྟན་འགྱུར་མེད་ཀྱི་སེམས་ཤུགས།བྱེས་འཁོད་བོད་མིའི་སྒྲིག་འཛུགས་མང་ཚོགས་དང་བཅས་པའི་འབད་བརྩོན་བཅས་ལ་བརྟེན་ནས་བོད་མིར་བདེན་རྒྱབ་གནང་མཁན་ལོ་རེ་བཞིན་ཇེ་མང་དུ་འགྲོ་བཞིན་པ་ལྟར།འདས་མ་ཐག་པའི་ལོའི་ནང་༸གོང་ས་མཆོག་གིས་ཡུ་རོབ་གྲོས་ཚོགས་ཀྱི་ཚོགས་གཙོ་སྐུ་ཞབས་མཆོག་དང་མཇལ་འཕྲད་གནང་བ་དང་།ཅེཀ་རིག་གཞུང་བློན་ཆེན་དང་།སུ་ལོ་ཝ་ཁི་ཡའི་སྲིད་འཛིན་སྐུ་ཞབས་བཅས་མཇལ་འཕྲད་གནང་ཡོད།དེ་བཞིན་རྒྱ་གར་གྱི་རྒྱལ་ས་ལྡི་ལིར་རྒྱ་གར་གྱི་སྲིད་འཛིན་སྐུ་ཞབས་མཆོག་དང་མཇལ་མོལ་གནང་བ་མ་ཟད།སྲིད་འཛིན་མཆོག་དང་ལྷན་ཕྲུ་གུའི་བདེ་དོན་དང་འབྲེལ་བའི་ལྷན་ཚོགས་ཀྱི་མཛད་སྒོར་དབུ་བཞུགས་མཛད་ཡོད།